

**ОБЩИНСКИ СЪВЕТ БЯЛА СЛАТИНА**

**3200 Бяла Слатина, ул.“Климент Охридски” 68;**

**e-mail:** obs@oabsl.com obs@oabsl.bg **www**.byala-slatina.bg

Препис - извлечение!

**ПРОТОКОЛ № 47 / 29.06.2023 г.**

Гласуване:

Кворум: 16

Резултат: 16 гласа “ЗА”

**Решение № 985**

**ОТНОСНО:** Удължаване на срока за приемане на документи по открита процедура за определяне на съдебни заседатели за Районен съд Бяла Слатина и определяне на нови дати за събеседване с кандидатите.

**Мотиви:** В Общински съвет Бяла Слатина е постъпило писмо от Окръжен съд Враца с вх. № 1100-253 / 06.04.23 г., с което уведомява Общински съвет Бяла Слатина, че мандатът на съдебните заседатели към Районен съд Бяла Слатина изтича към 15.01.2024 г., поради което трябва да бъде открита процедура за определяне на съдебни заседатели.

 Съгласно Решение на Общото събрание на съдиите от Окръжен съд Враца, проведено на 28.03.2023 г., броят на съдебните заседатели за Районен съд Бяла Слатина, които следва да бъдат избрани от Общински съвет Бяла Слатина, е определен на 11 броя.

При внасяне на предложенията, комисията и общинските съветници ще следва да се съобразяват с изискванията на чл. 68, ал. 5, изр. 2 от ЗСН, като най-малко 10 на сто от тях да са с квалификация в областта на педагогиката, психологията и социалните дейности. Кандидатите следва да отговарят на изискванията по чл. 67, ал. 1 и чл. 69, ал. 2 от ЗСВ и за тях да не са налице пречките по чл. 67, ал. 3 от ЗСВ.

Със свое Решение № 942 / 20.04.2023 г. Общински съвет Бяла Слатина откри процедура за определяне на съдебни заседатели за Районен съд Бяла Слатина, като определи срокове за подаване на документи от кандидатите, дата за събеседване на допуснатите кандидати, а също така избра Комисия по провеждането на процедурата по избор на кандидати за съдебни заседатели, като й възложи конкретни действия във връзка с процедурата по избор на кандидати.

В определения в Решение № 942 / 20.04.2023 срок (09.06.2023 г.) бe подадено само 1 заявление от кандидат за съдебен заседател. На своето заседание на 13.06.2023 Комисията прегледа постъпилите документи и установи, че са напълно редовни, но съгласно решението на Общото събрание на съдиите от Окръжен съд Враца, броят на съдебните заседатели за Районен съд Бяла Слатина, които следва да бъдат избрани от Общински съвет Бяла Слатина, е определен на 11 броя. В тази ситуация Комисията не може да проведе събеседване и в последствие да предложи на Общинския съвет предложение за одобряване на изисквания брой кандидати.

 Това налага удължаване на срока за приемане на документи по откритата с Решение № 942 / 20.04.2023 г. процедура за определяне на съдебни заседатели за Районен съд Бяла Слатина и определяне на нови дати за събеседване с кандидатите.

**ОБЩИНСКИ СЪВЕТ БЯЛА СЛАТИНА**

На основание писмо от Окръжен съд Враца с вх. № 1100-253 / 06.04.23 г.,, чл. 68, ал. 1 от Закона за съдебната власт и чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА и чл. 5, ал. 1, т т. 22 и ал. 2 от ПОДОСНКВОА и Протокол от 13.06.2023 г. от проведено заседание на Комисия по провеждането на процедурата по избор на кандидати за съдебни заседатели,

**Р Е Ш И :**

1. Определя:
* Нов срок за подаване на документи от кандидати за съдебни заседатели 12.07.2023 г.
* Определя нова дата за събеседване на допуснатите кандидати: 01.08.2023 от 16.30 часа в заседателната зала на Общинския съвет.
* Кандидатът, подал пълен набор от документи до датата на настоящото решение, не е необходимо да подава повторно такива.
1. Възлага на Комисия по провеждането на процедурата по избор на кандидати за съдебни заседатели:
* в срок до 17.07.23 да извърши проверка на документите на кандидатите за съдебни заседатели и предостави за публикуване на интернет страницата на общината Списъкът на допуснатите до участие кандидати, заедно с техните автобиографии, мотивационни писма и препоръки и документи по чл. 68, ал. 3, т. 9 от ЗСВ;
* На 01.08.2023 г. да проведе събеседване с допуснатите кандидати.
* В срок до 11.08.23 да предостави на Общинския съвет доклад за протичането на изслушването на кандидатите.
1. Възлага на Кмета на общината да обяви един местен ежедневник и на интернет – страницата на общината удължаването на сроковете по процедурата за определяне на съдебни заседатели и правилата за тяхното провеждане.

**ПРЕДСЕДАТЕЛ НА**

**ОБЩИНСКИ СЪВЕТ:**

/В. Борисова/